text: Risiko for kraftig regn og skybrud på den første lørdag i sommerferien
  25 juni 2016 kl. 05.19
  DMI har nu udsendt varsel om kraftig regn og lokale skybrud i hele TV SYDs sendeområde.der kan give 4500 motionscyklister på vej fra Flensborg til Viborg og festivalgæster i Kløften i Haderslev en barsk og våd lørdag eftermiddag og aften.
  DMI forventer nu fra lørdag middag og frem til søndag morgen kl. 06 mellem 25 og 35 mm regn på 6 timer og desuden risiko for lokale skybrud med mere end 15 mm på 30 min
  Kraftig regn og skybrud medfører fare for oversvømmelse af lavtliggende områder, oversvømmelse af kældre, vand på kørebaner (akvaplaning) og i viadukter samt nedsat sigtbarhed.
  Regnvejret kan løbende følges på DMIs regn-radar.
  DMI varsel om kraftig regn og skybrud. : https://t.co/HsShtHFM2H pic.twitter.com/AxjTJLvZXZ
  
  